cyanic-selkie/wikianc huggingface dataset:
Αγγλοσαξονικός εποικισμός της Βρετανίας
Ο Αγγλοσαξονικός εποικισμός της Βρετανίας είναι η διαδικασία που έλαβε χώρα τον 5ο αιώνα μ.Χ. και μετέτρεψε την γλώσσα και τον πολιτισμό της περιοχής των Αγγλοσαξονικών εγκαταστάσεων από Ρωμαιο-Κελτικό σε Γερμανικό. Μετά τον εποικισμό οι ομιλητές των γερμανικών γλωσσών της Βρετανίας, αρχικά ετερόκλητα γερμανικά φύλα (Άγγλοι, Σάξονες, Γιούτοι) θα αναπτύξουν μια κοινή πολιτισμική ταυτότητα ως Αγγλοσάξονες μέσω της επαφής μεταξύ τους και με τους ιθαγενείς Βρετανούς. Το κελτικό φύλο των Βρετανών θα αφομοιωθεί σταδιακά στον Αγγλοσαξονικό πληθυσμό υιοθετώντας τον πολιτισμό του. Η διαδικασία της ομογενοποίησης των πληθυσμών και η δημιουργία του Αγγλικού έθνους συντελείται κατά την Αγγλοσαξονική περίοδο της Βρετανίας που ξεκινά μετά το τέλος της Ρωμαϊκής κυριαρχίας (410) και την είσοδο των Γερμανικών φύλων (450)
Κατά την Αγγλοσαξονική περίοδο μετά τον εποικισμό της Βρετανίας θα λάβει χώρα η εγκαθίδρυση των Αγγλοσαξονικών βασιλείων (Επταρχία) κατά τον 5ο και 6ο αιώνα, ο εκχριστιανισμός των Άγγλων κατά τον 7ο αιώνα, οι επιδρομές των Βίκινγκ και η ηγεμονία του Ουέσσεξ, η οποία θα οδηγήσει στην ενοποίηση των Άγγλων και την άνοδο του Βασιλείου της Αγγλίας τον 9ο και 10ο αιώνα αντίστοιχα. Η περίοδος θα λήξει με την Νορμανδική κατάκτηση της Αγγλίας από τον Γουλιέλμο τον Κατακτητή, δούκα της Νορμανδίας το 1066.
Εθνολογική σύσταση
Μια άλλη άποψη, δημοφιλέστερη μεταξύ των μελετητών του 21ου αιώνα, προτάσσει ότι οι Γερμανοί μετανάστες ήταν πιθανώς μια μικρή ελίτ πολεμιστών. Αυτή η υπόθεση υποδηλώνει πως οι έποικοι κατάφεραν να εδραιώσουν πολιτική και κοινωνική κυριαρχία στο νησί, πράγμα που οδήγησε στην σταδιακή πολιτισμική αφομοίωση των ιθαγενών. Παράλληλα, αρχαιολογικές ενδείξεις φανερώνουν πως τα πρότυπα των οικισμών και η χρήση γης δεν διαφέρουν αρκετά από το Ρωμαιο-Βρετανικό παρελθόν. Αυτή η υπόθεση προβλέπει ότι ο πληθυσμός της Αγγλοσαξονικής περιόδου προήλθε σε σημαντικό βαθμό από παλαιότερο Βρετανικό και Ρωμαϊκό πληθυσμό του νησιού.
Παραπομπές
Κατηγορία:Αγγλοσαξονική Αγγλία
Πέτερι Κόπονεν
Ο Πέτερι Γιόχανες Κόπονεν (φινλανδικά: Petteri Johannes Koponen) (γενν. 13 Απριλίου 1988) είναι Φινλανδός πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ/σούτινγκ γκαρντ. Επιλέχθηκε ως η 30η συνολική επιλογή από τους Φιλαδέλφεια 76ερς στο NBA Ντραφτ του 2007, δίχως να αγωνιστεί στο NBA.
Τάπιολαν Χόνκα (2004–2008)
Ο πρώτος σύλλογος του Κόπονεν ήταν η Μάλμι Σούπερ-Κόρις, από την οποία στη συνέχεια εντάχθηκε σε έναν από τους κορυφαίους συλλόγους της Φινλανδίας, την Έσποο Χόνκα, τη σεζόν 2004–05. Υπό την καθοδήγηση του προπονητή Μιχαΐλο Παβίτσεβιτς εξελίχθηκε γρήγορα σε βασικό στέλεχος της ομάδας της Χόνκα που κατέκτησε το πρωτάθλημα Φινλανδίας το 2006-07. Κατά τη διάρκεια της σεζόν 2006–07, ο Κόπονεν είχε μέσο όρο 12,4 πόντους, 2,4 ριμπάουντ και 3,7 ασίστ ανά αγώνα.
Ο Κόπονεν έπαιξε στην ομάδα World All-Star στο Nike Hoop Summit το 2007. Κατέγραψε 7 πόντους και 6 ασίστ με μόνο ένα λάθος, παίζοντας συμπαίκτης με τον μελλοντικό σούπερ σταρ του NBA, Ντέρικ Ρόουζ.
Στις 14 Ιουλίου 2008, στον αγώνα του NBA Σάμερ Λιγκ εναντίον των Ουάσιγκτον Ουίζαρντς, ο Κόπονεν σημείωσε 19 πόντους, με 4 στα 6 τρίποντα.
Βίρτους Μπολόνια (2008–2012)
Τον Αύγουστο του 2008, ο Κόπονεν υπέγραψε τετραετές συμβόλαιο με την ιταλική Βίρτους Μπολόνια.
Χίμκι (2012–2016)
Στις 31 Μαΐου 2012, ο Κόπονεν υπέγραψε τριετές συμβόλαιο με τη ρωσική Χίμκι. Στις 27 Μαρτίου 2015, υπέγραψε νέο διετές συμβόλαιο με τη Χίμκι. Με τη Χίμκι κέρδισε το Eurocup 2014-15 και ονομάστηκε επίσης στην Πρώτη Ομάδα του της διοργάνωσης.
Μπαρτσελόνα (2016–2018)
Στις 16 Αυγούστου 2016, ο Κόπονεν υπέγραψε τριετές συμβόλαιο με την ισπανική Μπαρτσελόνα. Ένα μήνα αργότερα, ενεπλάκη σε τροχαίο που του προξένησε τραυματισμό στο κεφάλι. Στις 29 Ιουνίου 2018, αποχώρησε από την ομάδα.
Μπάγερν Μονάχου (2018-2020)
Στις 24 Ιουλίου 2018, ο Κόπονεν υπέγραψε συμβόλαιο τριετούς διάρκειας με τη γερμανική Μπάγερν Μονάχου.
Παλακανέστρο Ρετζάνα (2021)
Στις 12 Ιανουαρίου 2021, υπέγραψε με την ιταλική Παλακανέστρο Ρετζάνα.
Ελσίνκι Σίγκαλς (2021–2022)
Στις 13 Αυγούστου 2021, ο Κόπονεν επέστρεψε στη Φινλανδία, υπογράφοντας για την Ελσίνκι Σίγκαλς.
Εθνική ομάδα
Ο Κόπονεν αγωνίστηκε με την Εθνική Φινλανδίας Κ20 στην Κατηγορία Β΄ του Ευρωπαϊκού Πρωταθλήματος Κ20 του 2006, οδηγώντας τη ομάδα στην τρίτη θέση χάνοντας, μόλις έναν αγώνα. Στη συνέχεια, προήχθη στην Εθνική Φινλανδίας ανδρών. Ένα από τα καλύτερα παιχνίδια του ήταν εναντίον της Εθνικής Λουξεμβούργου, όπου σημείωσε 19 πόντους και μοίρασε 7 ασίστ.
Συνολικά, με την Εθνική Φινλανδίας αγωνίστηκε στα Ευρωμπάσκετ του 2011, 2013, 2015, 2017 και 2022, καθώς και στο Παγκόσμιο Κύπελλο του 2014.
Εξωτερικοί σύνδεσμοι
Κατηγορία:Φινλανδοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Φινλανδίας Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Τάπιολαν Χόνκα Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Χίμκι Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές Παλακανέστρο Ρετζάνα
Εθνική Ομοσπονδία Ποδοσφαίρου Γουατεμάλας
Η Εθνική Ομοσπονδία Ποδοσφαίρου Γουατεμάλας (ισπανικά: Federación Nacional de Fútbol de Guatemala, FEDEFUT) είναι το ανώτατο διοικητικό όργανο όσον αφορά το άθλημα του ποδοσφαίρου στη Γουατεμάλα. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Γουατεμάλας. Διοργανώνει επίσης το πρωτάθλημα ποδοσφαίρου του ανώτατου επιπέδου ποδοσφαιρικής κατηγορίας της χώρας.
Ιστορία
Συστάθηκε το 1919, όταν πρωτοεμφανίστηκε το άθλημα στη χώρα. Το 1946 έγινε μέλος της Διεθνούς Ποδοσφαιρικής Ομοσπονδίας (FIFA), ενώ το 1961 εντάχθηκε στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF). Η ομοσπονδία αποπέμφθηκε από τη FIFA στις 28 Οκτωβρίου του 2016.
Εξωτερικοί σύνδεσμοι
Κατηγορία:Ποδόσφαιρο στη Γουατεμάλα Κατηγορία:Ομοσπονδίες μέλη της CONCACAF
Ολεξάντρ Σαρκόφσκι
Ο Ολεξάντρ Μυκολαγιόβιτς Σαρκόφσκι (ουκρανικά: Олекса́ндр Миколайович Шарко́вський, 7 Δεκεμβρίου 1936 - 21 Νοεμβρίου 2022) ήταν Ουκρανός μαθηματικός που έγινε πιο γνωστός για την ανάπτυξη του θεωρήματος του Σαρκόφσκι για τις περιόδους των διακριτών δυναμικών συστημάτων το 1964.
Ήταν αντεπιστέλλον μέλος της Ακαδημίας Επιστημών της Ουκρανικής Ε.Σ.Σ.Δ. (1978) και ακαδημαϊκός της Εθνικής Ακαδημίας Επιστημών της Ουκρανίας (2006). Βραβευμένος με το βραβείο της Εθνικής Ακαδημίας Επιστημών της Ουκρανίας με το όνομα των M. M. Bogolyubov και M. O. Lavretiev.
Βιογραφία
Το 1952, το όνομα του Σαρκόφσκι εμφανίστηκε στον μαθηματικό κόσμο - στο περιοδικό "Russian Mathematical Surveys", όταν ο μαθητής της όγδοης τάξης του Κίεβου Ολεξάντρ Σαρκόφσκι αναδείχθηκε νικητής της Μαθηματικής Ολυμπιάδας για μαθητές στο Κίεβο. Και έγραψε την πρώτη του επιστημονική εργασία ήδη στο πρώτο έτος του Εθνικού Πανεπιστημίου του Κιέβου. Αφού αποφοίτησε με άριστα από το Εθνικό Πανεπιστήμιο Τάρας Σεβτσένκο του Κιέβου, ολοκλήρωσε επίσης με επιτυχία τις μεταπτυχιακές σπουδές του στο Ινστιτούτο Μαθηματικών του NASU με την πρόωρη υπεράσπιση της υποψήφιας διατριβής του (1961) και σύντομα, το 1967, υπερασπίστηκε τη διδακτορική του διατριβή. Το 1978, ο O. M. Σαρκόφσκι εξελέγη αντεπιστέλλον μέλος της Ακαδημίας Επιστημών της Ουκρανικής Ε.Σ.Σ.Δ. Από το 1974, ο O. M. Σαρκόφσκι ήταν επικεφαλής του τμήματος διαφορικών εξισώσεων του Ινστιτούτου Μαθηματικών της Ακαδημίας Επιστημών της Ουκρανικής Ε.Σ.Σ.Δ. και από το 1986 ήταν επικεφαλής του τμήματος θεωρίας δυναμικών συστημάτων, το οποίο δημιουργήθηκε με δική του πρωτοβουλία.
Το 2006, ο Σαρκόφσκι έγινε μόνιμο μέλος της Εθνικής Ακαδημίας Επιστημών της Ουκρανίας. Ήταν επικεφαλής του Τμήματος Θεωρίας Δυναμικών Συστημάτων του Ινστιτούτου Μαθηματικών της Εθνικής Ακαδημίας Επιστημών της Ουκρανίας Τα τελευταία χρόνια της ζωής του εργάστηκε ως επικεφαλής ερευνητής του Τμήματος Θεωρίας Δυναμικών Συστημάτων και Κλασματικής Ανάλυσης του Ινστιτούτου Μαθηματικών της Εθνικής Ακαδημίας Επιστημών.
Ο O.M. Σαρκόφσκι πέθανε στις 21 Νοεμβρίου 2022, σε ηλικία 85 ετών.
Επιστημονική εργασία
Τα επιτεύγματα του Ουκρανού επιστήμονα έτυχαν γενικής αναγνώρισης στους διεθνείς επιστημονικούς κύκλους. Ο σχηματισμός και η ανάπτυξη της χαοτικής δυναμικής συνδέονται με το όνομά του. Στην επιστημονική βιβλιογραφία συναντάμε όρους όπως το θεώρημα του Σαρκόφσκι, η διάταξη του Σαρκόφσκι, ο χώρος του Σαρκόφσκι, η διαστρωμάτωση του Σαρκόφσκι, κ.λπ.
Το θεώρημα του Σαρκόφσκι συνδέεται με την έναρξη μιας νέας κατεύθυνσης στη θεωρία των δυναμικών συστημάτων - της συνδυαστικής δυναμικής. Το 1994 πραγματοποιήθηκε στην Ισπανία διεθνές συνέδριο με τίτλο "Τριάντα χρόνια από το θεώρημα του Σαρκόφσκι". Νέες προοπτικές".
Η έρευνα που διεξήγαγε ο O. M. Σαρκόφσκι του επέτρεψε να προτείνει την έννοια της "ιδανικής τύρβης" - ένα νέο μαθηματικό φαινόμενο στα προσδιοριστικά συστήματα που διαμορφώνει τις πιο σύνθετες ιδιότητες της τύρβης στο χρόνο και στο χώρο, δηλαδή: τις διαδικασίες σχηματισμού συνεκτικών δομών φθίνουσας κλίμακας και τη γέννηση τυχαίων καταστάσεων.
O. M. Σαρκόφσκι συνδυάζει ενεργά το επιστημονικό έργο με την παιδαγωγική δραστηριότητα. Από τα μέσα της δεκαετίας του '60 του 20ου αιώνα. έδωσε γενικά μαθήματα και διαλέξεις για τη θεωρία των δυναμικών συστημάτων στη μηχανολογική και μαθηματική σχολή του πανεπιστημίου της πατρίδας του. Ο O. M. Σαρκόφσκι είναι συγγραφέας τουλάχιστον 250 επιστημονικών εργασιών, συμπεριλαμβανομένων πέντε μονογραφιών που γράφτηκαν σε συνεργασία με φοιτητές. Μεταξύ των φοιτητών είναι 3 διδάκτορες και 14 υποψήφιοι επιστήμονες.
Η τελευταία του εργασία με τίτλο " Περιγραφική θεωρία του καθορισμένου χάους" δημοσιεύτηκε στο Ukrains'kyi Matematychnyi Zhurnal (Ουκρανική Μαθηματική Εφημερίδα) τον Ιανουάριο του 2023.
Παραπομπές
Κατηγορία:Μαθηματικοί αναλυτές Κατηγορία:Ουκρανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα
Πορτ Άλμπερνι (Βρετανική Κολομβία)
To Πόρτ Άλμπερνι (αγγλικά: Port Alberni) είναι μια πόλη που βρίσκεται στην επαρχία της Βρετανικής Κολομβίας του Καναδά. Ανήκει στο γεωγραφικό διαμέρισμα Άλμπερνι-Κλεϊοκουότ έχει συνολική έκταση 19,76 τ.χλμ. και πληθυσμό 17.743 κατοίκους με βάση την απογραφή του 2011. Επίσης είναι το διοικητικό κέντρο του γεωγραφικού διαμερίσματος Άλμπερνι-Κλεϊοκουότ. To Πόρτ Άλμπερνι είναι ένα βαθύ λιμάνι και βρίσκεται εντός της κοιλάδας Άλμπερνι.
Εξωτερικοί σύνδεσμοι
Κατηγορία:Πόλεις της Βρετανικής Κολομβίας
Νορδικό Συμβούλιο
Το Νορδικό Συμβούλιο είναι το επίσημο όργανο για την επίσημη διακοινοβουλευτική συνεργασία μεταξύ των σκανδιναβικών χωρών. Ιδρύθηκε το 1952 και έχει 87 αντιπροσώπους από τη Δανία, τη Φινλανδία, την Ισλανδία, τη Νορβηγία και τη Σουηδία καθώς και από τις αυτόνομες περιοχές των Νήσων Φερόε, τη Γροιλανδία και τις Νήσους Ώλαντ. Οι αντιπρόσωποι είναι μέλη του κοινοβουλίου στις αντίστοιχες χώρες ή περιοχές τους και εκλέγονται από αυτά τα κοινοβούλια. Το Συμβούλιο πραγματοποιεί τακτικές συνεδριάσεις κάθε χρόνο τον Οκτώβριο/Νοέμβριο και συνήθως μία επιπλέον σύνοδο ετησίως με συγκεκριμένο θέμα. Οι επίσημες γλώσσες του συμβουλίου είναι τα δανικά, τα φινλανδικά, τα ισλανδικά, τα νορβηγικά και τα σουηδικά, αν και χρησιμοποιεί μόνο τις αμοιβαία κατανοητές σκανδιναβικές γλώσσες —δανικά, νορβηγικά και σουηδικά— ως γλώσσες εργασίας. Αυτές οι τρεις αποτελούν την πρώτη γλώσσα του 80% περίπου του πληθυσμού της περιοχής και μαθαίνονται ως δεύτερη ή ξένη γλώσσα από το υπόλοιπο 20%.
Το 1971, το Νορδικό Συμβούλιο Υπουργών, ένα διακυβερνητικό φόρουμ, ιδρύθηκε για να συμπληρώσει το συμβούλιο. Το Συμβούλιο και το Συμβούλιο των Υπουργών συμμετέχουν σε διάφορες μορφές συνεργασίας με γειτονικές περιοχές στη Βόρεια Ευρώπη, συμπεριλαμβανομένου του γερμανικού κρατιδίου Σλέσβιχ-Χόλσταϊν, των χωρών της Μπενελούξ, των χωρών της Βαλτικής και της Ρωσίας.
Μέλη
Το Νορδικό Συμβούλιο έχει 8 μέλη ή συνδεδεμένα μέλη, 5 κυρίαρχα κράτη και 3 αυτοδιοικούμενες περιφέρειες.
Προεδρία
Η προεδρία διαρκεί έναν χρόνο. Την προεδρία, από την 1η Ιανουαρίου 2022, ασκεί η Φιλανδία.
Νικόλαος Α΄ της Οπάβα
Ο Νικόλαος Α΄, τσεχ. Mikuláš I. (π. 1255 - 25 Ιουλίου 1318) από τον Οίκο των Πρεμυσλιδών ήταν δούκας της Οπάβα (1269-1308). Η Οπάβα στα γερμανικά καλείται Τρόππαου. Είναι ο ιδρυτής κλάδου, που κατείχε την Οπάβα ως το 1521.
Βιογραφία
Ήταν νόθος γιος τού Ότακαρ Β΄ της Βοημίας και της ερωμένης του Αγνής τού Κενρινκ, από την ακολουθία της Μαργαρίτας των Μπάμπενμπερκ, πρώτης συζύγου τού Ότακαρ Β΄. Νομιμοποιήθηκε από τον πατέρα του με τη σύμπραξη τού πάπα Ουρβανού Δ΄ και ανατράφηκε στην Αυλή της Πράγας.
Ο Βεγκέσλαος Β΄, μόνος νόμιμος γιος τού Ότακαρ Β΄ και της Μαργαρίτας, θα διαδεχόταν τον πατέρα του· ο Νικόλαος Α΄ έλαβε το Τρόππαου, που τότε ήταν μέρος της μαρκιωνίας της Μοραβίας. Ο Νικόλαος Α΄ υποστήριξε τον πατέρα του στη μάχη τού Μάρτσφελτ το 1278, αλλά εκεί αιχμαλωτίστηκε από τον Ουγγρικό στρατό. Ανέκτησε το δουκάτο του με τη νίκη τού Ροδόλφου Α΄ των Αψβούργων της Γερμανίας. Την εξουσία του αμφισβήτησε η Κουνιγκούνντα των Ρουρικιδών, δεύτερη σύζυγος τού Ότακαρ Β΄, που είχε αποσυρθεί στο Χράντετς ναντ Μοράβιτσι.
Το 1306 σκοτώθηκε ο Βεγκέσλαος Γ΄ της Βοημίας, γιος τού Βεγκέσλαου Β΄ και ο Νικόλαος Α΄ ανέκτησε το δουκάτο του. Όμως το στέμμα της Βοημίας περιήλθε στην αδελφή τού Βεγκέσλου Γ΄, την Άννα και τον σύζυγό της Ερρίκο από τον Οίκο της Καρινθίας. Τότε ο Νικόλαος Α΄ είδε το δουκάτο του να δεσμεύεται από τον Μπολέσλαφ Γ΄ δούκα της Λεγκνίτσα, σύζυγο της Μαργαρίτας (αδελφής τού Βεγκέσλαου Γ΄). Τον Ερρίκο διαδέχθηκε ο Ιωάννης, σύζυγος της Ελισάβετ (αδελφής τού Βεγκέσλαου Γ΄), ο οποίος απέδωσε το Τρόππαου/Οπάβα στον Νικόλαο Α΄.
Οικογένεια
Νυμφεύτηκε το 1283 την Αδελαΐδα, ανιψιά τού Ροδόλφου Α΄ των Αψβούργων δούκα της Αυστρίας & βασιλιά της Γερμανίας και είχε τέκνα:
Παραπομπές
Κατηγορία:Οίκος των Πρεμυσλιδών
Ρενέ Ερβίλ
Ο Ρενέ Ερβίλ (γαλλικά: Rene Hervil), (27 Μαρτίου 1881 - 1 Ιουλίου 1960), ήταν Γάλλος σκηνοθέτης, ηθοποιός και σεναριογράφος του κινηματογράφου.
Οι πιο πολλές από τις ταινίες του έγιναν κατά την περίοδο του βωβού κινηματογράφου.
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι άνδρες ηθοποιοί βωβών ταινιών Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι σκηνοθέτες κινηματογράφου
Λεόντιος Χατζηαποστόλου
Ο Λεόντιος Χατζηαποστόλου (1894 - 16 Ιουνίου 1980) του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής και ως υπουργός.
Βιογραφία
Γεννήθηκε στην Τένεδο το 1894. Εγκαταστάθηκε στη Θεσσαλονίκη λίγο μετά την απελευθέρωση της πόλης, το 1912. Σπούδασε νομικά στο Πανεπιστήμιο Αθηνών και διορίστηκε υποδιοικητής Καβάλας κατά τον Πρώτο Παγκόσμιο Πόλεμο. Συνεργάστηκε στενά με το δικηγόρο και πολιτευτή Δημήτριο Δίγκα. Εργάστηκε ως δικηγόρος στη συμπρωτεύουσα. Στις 20 Μαρτίου 1949, όταν ήταν η περίοδος του Εμφυλίου Πολέμου, εξελέγη πρόεδρος του Δικηγορικού Συλλόγου Θεσσαλονίκης, υποστηριζόμενος από ένα σύνολο πολιτικών δυνάμεων. Εκλέχτηκε βουλευτής του πρώην Δήμου Θεσσαλονίκης με την Ένωση Κέντρου στις εκλογές του 1963. Είχε και δημοσιογραφική δραστηριότητα, καθώς αρθρογραφούσε στην εφημερίδα "Νέα Αλήθεια". Πέθανε το 1980 σε ηλικία 86 ετών και κηδεύτηκε από το Πρώτο Νεκροταφείο Αθηνών. Η χήρα του, Νίκη, απεβίωσε τον Δεκέμβριο του 1986. Είχαν έναν γιο και μία κόρη.
Πηγές
Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες δικηγόροι
Άγιος Αθανάσιος Μαγνησίας
Ο Άγιος Αθανάσιος είναι χωριό της τοπικής κοινότητας Πινακατών, της δημοτικής ενότητας (τέως δήμου) Μηλεών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης.
Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
Γεωγραφία
Ο Άγιος Αθανάσιος είναι ημιορεινό χωριό στο ανατολικό τμήμα του νομού Μαγνησίας, στην περιοχή του Πηλίου που βλέπει στον Παγασητικό κόλπο, σε μέσο σταθμικό υψόμετρο 180. Απέχει 20 χλμ. περίπου ΝΑ. του Βόλου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πινακατών
(Πηγή: )
Εξωτερικοί σύνδεσμοι
Κατηγορία:Χωριά του νομού Μαγνησίας
Κώστας Ν. Χατζηκωστής
Ο '''Κώστας Ν. Χατζηκωστής''' (Κωστής Χατζηκωστής) είναι Κύπριος δικηγόρος, δημοσιογράφος, αρθρογράφος, συγγραφέας και εκδότης. Είναι πρόεδρος του Συγκροτήματος “ΔΙΑΣ”, του μεγαλύτερου οργανισμού μέσων ενημέρωσης στην Κύπρο.
Βιογραφία
Γεννήθηκε στην Κάτω Πάφο της Κύπρου στις 2 Ιανουαρίου 1939. Φοίτησε στο γυμνάσιο Πάφου. Σπούδασε οικονομικά, νομικά και δημοσιογραφία στο Πανεπιστήμιο Αθηνών. Από νεαρός φοιτητής αναμείχθηκε στην πολιτική και ήταν στέλεχος της μαχητικής νεολαίας της Ένωσης Κέντρου, όταν διεξαγόταν ο Ανένδοτος Αγώνας, μ’ επικεφαλής τον Γεώργιο Παπανδρέου.
Δημοσιογραφική δραστηριότητα
Το 1964, επέστρεψε στην Κύπρο, όπου άσκησε μαχόμενη δικηγορία στη Λευκωσία και τη Μόρφου μέχρι το 1971. Στο ίδιο χρονικό διάστημα (1964-1971) συνεργάσθηκε επί καθημερινής βάσεως με την εφημερίδα "Ελευθερία", ως πολιτικός και οικονομικός σχολιογράφος και αρθρογράφος. Ως απεσταλμένος της «Ελευθερίας» στην Ελλάδα, πήρε συνεντεύξεις από την πολιτική ηγεσία της Ελλάδας, στα τέλη Δεκεμβρίου 1966 με αρχές Ιανουαρίου 1967. Μεταξύ αυτών ο Στέφανος Στεφανόπουλος (πρωθυπουργός), ο Παναγιώτης Κανελλόπουλος (αρχηγός της ΕΡΕ), ο Σπύρος Μαρκεζίνης (αρχηγός των Προοδευτικών), ο Ανδρέας Παπανδρέου (ηγετικό στέλεχος της Ένωσης Κέντρου) και ο Παναγιώτης Πιπινέλης (πρώην πρωθυπουργός και ηγετικό στέλεχος της ΕΡΕ). Από το 1968 μέχρι το 1971 εξέδιδε την εβδομαδιαία εφημερίδα "Ελεύθερο Βήμα”. Για δύο χρόνια (1971-1973) υπηρέτησε με ειδική διπλωματική αποστολή στην Ύπατη Αρμοστεία στο Λονδίνο, ενώ μετά επέστρεψε στο νομικό του επάγγελμα.
Εκδοτική δραστηριότητα
Το 1976, με άλλους συνεργάτες, δημιούργησε στην Κύπρο τον εκδοτικό όμιλο “ΗΝΩΜΕΝΟΙ ΔΗΜΟΣΙΟΓΡΑΦΟΙ ΔΙΑΣ COMPANY LTD” και εξέδωσε την ημερήσια εφημερίδα “Η Σημερινή”. Ο εκδοτικός οργανισμός ΔΙΑΣ, μετεξέλιξη της πρώτης εταιρίας, επεκτάθηκε μεταγενέστερα και σε άλλους εκδοτικούς τομείς. Έτσι από το 1986 άρχισε να εκδίδει το πρώτο εβδομαδιαίο περιοδικό ποικίλης ύλης "Το Περιοδικό" και από το 1990 οργάνωσε και ξεκίνησε τις εκπομπές του πρώτου ιδιωτικού κυπριακού ραδιοφωνικού σταθμού, του "Ράδιο Πρώτο”Το 1995 έθεσε σε λειτουργία το πρώτο ουσιαστικά, ιδιωτικό κυπριακό τηλεοπτικό κανάλι, το “Sigma TV”
Στη συνέχεια, εκδίδει τα περιοδικά “MUST”, “MAN”, “XTREME”, “TVSTAR”, “TIMEOUT”, “TIMEOUT ATHENS”, “ΛΟΙΠΟΝ”
Συγγραφικό έργο
“Μαύρα χρόνια 1959-1968”, Εκδόσεις Γερμανός, 2008
“Δύναμη, Εκδόσεις”, Γερμανός, 2007
“Η μοίρα της Κύπρου”, Εκδόσεις Γερμανός, 1997
"Έξι προεδρικά πορτραίτα", Γερμανός, 2015
Παραπομπές
Κατηγορία:Κύπριοι δικηγόροι Κατηγορία:Κύπριοι εκδότες Κατηγορία:Κύπριοι δημοσιογράφοι Κατηγορία:Κύπριοι συγγραφείς
Κατάλογος πολιτικών κομμάτων στη Σερβία
Ο παρόν κατάλογος παρουσιάζει τα πολιτικά κόμματα στη Σερβία. Η Σερβία έχει ένα πολυκομματικό σύστημα, στο οποίο συνήθως κανένα κόμμα δεν έχει τη δυνατότητα να σχηματίσει κάποια αυτοδύναμη κυβέρνηση. Τα κόμματα πρέπει να προβαίνουν σε συνεργασίες για το σχηματισμό κυβερνήσεων συνασπισμού.
Παραπομπές
Κατηγορία:Πολιτικές οργανώσεις στη Σερβία‎
Αλέν Καβαλιέ
Ο Αλέν Καβαλιέ (γαλλικά: Alain Cavalier), (14 Σεπτεμβρίου), είναι Γάλλος σκηνοθέτης του κινηματογράφου.
Ο Καβαλιέ έχει κερδίσει αρκετά βραβεία καθ'ολη την διάρκεια της καριέρας του, μεταξύ άλλων το Βραβείο Σεζάρ για καλύτερη ταινία και Βραβείο Σεζάρ καλύτερου σκηνοθέτη για την ταινία Thérèse το 1987. Η τελευταία του ταινία Pater έκανε πρεμιέρα στο Φεστιβάλ των Καννών το 2011.
Εξωτερικοί σύνδεσμοι
Κατηγορία:Γάλλοι σκηνοθέτες κινηματογράφου
Εκδόσεις των Windows 8
Τα Windows 8 χωρίζονται σε 3 βασικές κατηγορίες: τα Windows 8 Core, τα Windows 8 Pro και τα Windows 8 Enterprise.
Windows 8 Core
Η έκδοση Windows 8 Core είναι η βασική έκδοση των Windows 8. Είναι διαθέσιμη για συστήματα x32 και x64. Αυτή η έκδοση είναι σχεδιασμένη για οικιακούς υπολογιστές και παρέχει όλες τις καινούργιες δυνατότητες των Windows 8.
Windows 8 Pro
Η έκδοση Windows 8 Pro είναι η έκδοση των Windows 8 για επαγγελματίες. Παρέχει όλες τις δυνατότητες των Windows 8 Core καθώς και άλλες δυνατότητες, όπως το BitLocker, το Hyper-V και το σύστημα κρυπτογράφησης αρχείων. Το Windows Media Center παρέχεται στα Windows 8 Pro με την αγορά πακέτου αναβάθμισης.
Windows 8 Enterprise
Η έκδοση Windows 8 Enterprise παρέχει όλες τις δυνατότητες των Windows 8 Core και των Pro, με εξαίρεση το Windows Media Center. Η μόνη διαφορά που έχει με τα Windows 8 Pro, εκτός από το Windows Media Center είναι πως πωλείται μαζικά σε εταιρείες και έχει ορισμένες δυνατότητες που οι εταιρείες χρειάζονται.
Άλλες εκδόσεις των Windows 8
Κάποιες άλλες εκδόσεις των Windows 8 είναι τα Windows RT και τα Windows 8 with Bing, μίας έκδοσης των Windows 8 Core που έρχεται εγκατεστημένη σε κάποια laptops και netbooks.
Κατηγορία:Microsoft Windows
Διοργανώσεις Ε.Π.Σ. Κέρκυρας 2010–11
Η πρωταθλήτρια ομάδα της ΕΠΣ Κέρκυρας κερδίζει την άνοδο στη Δ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Κέρκυρας, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2010-11 περιλαμβάνει πρωτάθλημα, κύπελλο και σούπερ καπ. Επίσης περιλαμβάνει πρωταθλήματα υποδομών.
Α1 Κατηγορία
Μετά την μη δήλωση της Βολίδας Κάτω Γαρούνα στην Δ εθνική αλλά στην Α1 κατηγορία,η σεζόν ξεκινάει με την διεξαγωγή της Β φάσης των περυσινών play out που δεν είχαν πραγματοποιηθεί.Ο αγώνας Ολυμπιακού Μαντουκίου-Ποσειδώνα Αγίου Μάρκου έγινε στις 11 Σεπτεμβρίου 2010. Μετά την νίκη του Ποσειδώνα Αγίου Μάρκου (2-2 κανονική διάρκεια και παράταση και 4-1 στα πέναλτι) χρειάστηκε και δεύτερο παιχνίδι που έγινε στις 18 Σεπτεμβρίου 2010. Ο Ποσειδώνας κέρδισε με 1-0 και παρέμεινε στην κατηγορία. Η Ολυμπιάδα Καρουσάδων έχει -3 βαθμούς.
Play out
Για την πρώτη φάση γίνονται χιαστί ζευγάρια (9ος-12ος και 10ος-11ος) με πλεονέκτημα έδρας υπέρ της ομάδας που τερμάτισε ψηλότερα.Οι αγώνες γίνονται εφόσον υπάρχει διαφορά μέχρι 6 βαθμών.Για την πρώτη φάση γίνονται 2 παιχνίδια.Σε περίπτωση νίκης του γηπεδούχου,χωρίς παράταση και πέναλτι,τότε αυτός παραμένει στην κατηγορία.Σε περίπτωση ισοπαλίας ή νίκης του φιλοξενούμενου,γίνεται και δεύτερο παιχνίδι με τους ίδιους κανόνες. Οι αγώνες έγιναν στις 29 και 30 Απριλίου 2011.
Αστέρας Πετριτή-ΑΕ Καναλίων 1-0
Αχιλλέας Νυμφών-ΑΟ Παξοί 1-4
Ο δεύτερος αγώνας έγινε στις 4 Μαίου 2011 Εξαιτίας της ισοβαθμίας στα μεταξύ τους παιχνίδια (από 3 βαθμούς),παραμένει ο Αχιλλέας εξαιτίας της καλύτερης θέσης στην κανοκική διάρκεια του πρωταθλήματος.
Για την δεύτερη φάση ισχύουν οι ίδιοι κανόνες.Ο ηττημένος υποβιβάζεται.Ο αγώνας έγινε στις 8 Μαίου 2011.
ΑΟ Παξοί-ΑΕ Καναλίων 4-0
Α Κατηγορία
Μετά την μη δήλωση της Βολίδας Κάτω Γαρούνα στην Δ εθνική αλλά στην Α1 κατηγορία,η σεζόν ξεκινάει με την διεξαγωγή της Β φάσης των περυσινών play out που δεν είχαν πραγματοποιηθεί.Ο αγώνας Καποδίστριας Δουκάδων-ΑΟ Ερείκουσα έγινε στις 12 Σεπτεμβρίου 2010. Μετά την νίκη του ΑΟ Ερεικούσα με 2-0 χρειάστηκε και δεύτερο παιχνίδι που έγινε στις 19 Σεπτεμβρίου 2010. Ο ΑΟ Ερείκουσα κέρδισε και τον δεύτερο αγώνα με 2-1 και παρέμεινε στην κατηγορία.
Δεν συμμετέχει σε σχέση με πέρυσι ο Αλκίνοος. Η ΑΕ Μέγας Αλέξανδρος έχει -3 βαθμούς
Play off ανόδου
Γίνονται χιαστί ζευγάρια (3ος-6ος και 4ος-5ος) με πλεονέκτημα έδρας υπέρ της ομάδας που τερμάτισε ψηλότερα.Οι αγώνες γίνονται εφόσον υπάρχει διαφορά μέχρι 6 βαθμών.Δεν γίνεται ο αγώνας Ποσειδώνας Βιταλάδων-Ηρακλής Αγίων Δέκα.Ο Ποσειδώνας Βιταλάδων προβιβάζεται.Γίνεται μόνο η αναμέτρηση Ατρόμητος Άφρας-Αστέρας Λιαπάδων.Σε περίπτωση νίκης του γηπεδούχου,χωρίς παράταση και πέναλτι,τότε αυτός ανεβαίνει.Σε περίπτωση ισοπαλίας ή νίκης του φιλοξενούμενου,γίνεται και δεύτερο παιχνίδι με τους ίδιους κανόνες. Ο αγώνας έγινε στις 20 Απριλίου 2011.
Ατρόμητος Άφρας-Αστέρας Λιαπάδων 2-2
Ατρόμητος Άφρας-Αστέρας Λιαπάδων 1-0
Play out
Για την πρώτη φάση γίνονται χιαστί ζευγάρια (9ος-12ος και 10ος-11ος) με πλεονέκτημα έδρας υπέρ της ομάδας που τερμάτισε ψηλότερα.Οι αγώνες γίνονται εφόσον υπάρχει διαφορά μέχρι 6 βαθμών.Δεν γίνεται ο αγώνας Άρης Κέρκυρας-ΑΟ Σιναράδων.Ο Άρης Κέρκυρας σώθηκε ενώ ο ΑΟ Σιναράδων συνεχίζει στην β φάση.Η αναμέτρηση ΑΟ Ερείκουσα-Ολυμπιακός Μαντουκίου θα γίνει κανονικά.Σε περίπτωση νίκης του γηπεδούχου,χωρίς παράταση και πέναλτι,τότε αυτός ανεβαίνει.Σε περίπτωση ισοπαλίας ή νίκης του φιλοξενούμενου,γίνεται και δεύτερο παιχνίδι με τους ίδιους κανόνες. Ο αγώνας έγινε στις 20 Απριλίου 2011.
ΑΟ Ερείκουσα-Ολυμπιακός Μαντουκίου 0-2
Ο δεύτερος αγώνας έγινε στις 30 Απριλίου 2011.Με 2 νίκες ο Ολυμπιακός Μαντουκίου παρέμεινε.
Για την δεύτερη φάση ισχύουν οι ίδιοι κανόνες.Ο ηττημένος υποβιβάζεται.Ο αγώνας έγινε στις 4 Μαίου 2011.
ΑΟ Ερείκουσα-ΑΟ Σιναράδων 1-1
Ο δεύτερος αγώνας έγινε στις 7 Μαίου 2011.
ΑΟ Ερείκουσα-ΑΟ Σιναράδων 1-0
Β κατηγορία
Δεν δήλωσαν συμμετοχή σε σχέση με πέρυσι η ΑΕ Κέρκυρας και ο ΑΟ Κέρκυρα '96.Αντίθετα συμμετέχει ξανά ο Αυγερινός Βαλανιού. Επίσης δεν συμμετέχουν ο ΑΟ Πεντάτι και ο ΓΕ Θιναλίου.Επίσης υπήρξε συγχώνευση των ομάδων Κένταυρος Αρίλλα και Κεραυνός Καββαδάδων,Ο Κεραυνός δεν δήλωσε συμμετοχή και παραχώρησε τους παίχτες του στον Κένταυρο.Παρότι έγιναν ενέργειες να αλλάξει το όνομα της νέας ομάδας σε Α.Ε. Αρίλλα-Καββαδάδων,η ΕΠΣ Κέρκυρας χρησιμοποιεί το όνομα του Κένταυρου.
Μετά το κενό που υπήρξε στην Α κατηγορία από την μη συμμετοχή του Αλκίνοου,έγινε μπαράζ μεταξύ του Βέλος Βελονάδων και Ατρόμητου Άφρας.Το παιχνίδι έγινε στις 5 Σεπτεμβρίου 2010 στο ουδέτερο γήπεδο Παλαιοκαστριτών. Ο Ατρόμητος Άφρας κέρδισε 4-2 και ανέβηκε στην Α κατηγορία.
Βόρειος όμιλος
Ο πρώτος ανεβαίνει απευθείας ενώ οι ομάδες από την 2η μέχρι την 5η θέση συμμετέχουν σε play off ανόδου.
Νότιος όμιλος
Ο πρώτος ανεβαίνει απευθείας ενώ οι ομάδες από την 2η μέχρι την 5η θέση συμμετέχουν σε play off ανόδου.
Play off ανόδου
Για την πρώτη φάση σε κάθε όμιλο γίνονται χιαστί ζευγάρια (2ος-5ος και 3ος-4ος) με πλεονέκτημα έδρας υπέρ της ομάδας που τερμάτισε ψηλότερα.Οι αγώνες γίνονται εφόσον υπάρχει διαφορά μικρότερη των 5 βαθμών.Δεν γίνονται οι αγώνες Εθνικός Περουλάδων-Καποδίστριας Δουκάδων και ΑΟ Κάβος-Ομόνοια Γαστουρίου.Ο Εθνικός Περουλάδων και ο ΑΟ Κάβος προκρίθηκαν στην δεύτερη φάση.Γίνονται οι αναμετρήσεις ΑΟ Λύκοι-Κένταυρος Αρίλλα και Κεραυνός Δραγωτινών-ΠΑΣ Μάγια.Σε περίπτωση νίκης των γηπεδούχων,προκρίνονται στην δεύτερη φάση.Σε περίπτωση ισοπαλίας (χωρίς παράταση και πέναλτι) ή νίκης των φιλοξενούμενων γίνεται και δεύτερο παιχνίδι με τους ίδιους κανόνες.Νικητής είναι όποιος έχει περισσότερους βαθμούς στους 2 αγώνες.Αν υπάρξει εκ νέου ισοπαλία τότε νικητής είναι η ομάδα που τερμάτισε ψηλότερα στην κανονική διάρκεια του πρωταθλήματος.Οι αγώνες έγιναν στις 27 Μαρτίου 2011.
ΑΟ Λύκοι-Κένταυρος Αρίλλα 6-2
Κεραυνός Δραγωτινών-ΠΑΣ Μάγια 0-3 αα (Μετά από ένσταση του ΠΑΣ Μάγια,κανονικός αγώνας 1-1).
Ο δεύτερος αγώνας έγινε στις 2 Απριλίου 2011
Κεραυνός Δραγωτινών-ΠΑΣ Μάγια 1-3
Στην Β φάση ισχύουν οι ίδιοι κανόνες.Η διαφορά είναι ότι οι ομάδες παίζουν χιαστί μεταξύ των ομίλων.Οι πρώτοι αγώνες έγιναν στις 3 και 10 Απριλίου 2011.
ΑΟ Κάβος-ΑΟ Λύκοι 1-1
Εθνικός Περουλάδων - ΠΑΣ Μάγια 4-2
ΑΟ Κάβος-ΑΟ Λύκοι 2-1
Α φάση
Οι ομάδες χωρίστηκαν σε ομίλους και παίζουν μεταξύ τους νοκ άουτ αγώνες.
1η αγωνιστική
Οι αγώνες έγιναν στις 18,19,22,25,26 Σεπτεμβρίου 2010.
Α όμιλος
Αστέρας Πετριτή - ΑΕ Λευκίμμης 1-1 (1-1 παρ. 3-5 πεν.)
ΟΦΑΜ - Κεραυνός Δραγωτινών 6-1
Κρόνος Αργυράδων - ΑΟ Παξοί 3-2
Ποσειδώνας Βιταλάδων - Αναγέννηση Περιβολίου 0-4
ΑΟ Κάβος - Ατρόμητος Στρογγυλής 0-3
Β όμιλος
ΑΟ Κοντόκαλι - ΑΕ Καναλίων 1-0
ΑΟ Ερείκουσα - '''Ερασιτ. ΑΟ Κέρκυρα 4-6'''
Ηρακλής Αγ. Δέκα - '''Βολίδα Κ. Γαρούνα 0-4'''
Γ όμιλος
Ποσειδώνας Αγ. Μάρκου - Ολυμπιακός Μαντουκιού 0-3
Άρης Κέρκυρας - Αστέρας Λιαπάδων 1-2
ΑΟ Σιναράδων - Κεραυνός Ποταμού 2-0
ΠΑΟ Κορακιάνας - Καποδίστριας Δουκάδων 1-1 (1-1 παρ. 2-4 πεν.)
ΑΟ Λύκοι Νησακίου - '''Αετός Αγ. Αθανασίου 0-2'''
Χωρίς αγώνα:Όλυμπος Κέρκυρας
Δ όμιλος
Οδυσσέας Αυλιωτών - Ολυμπιάδα Καρουσάδων 0-1
Αχιλλέας Νυμφών - Θιναλιακός 0-2
Αστέρας Σπαρτύλα - Όστρια Αγραφών 1-5
Αυγερινός Βαλανιού - Ηρακλής Σφακερών 1-2
2η αγωνιστική
Οι αγώνες έγιναν στις 13 Οκτωβρίου 2010.
Α όμιλος
Ατρόμητος Στρογγυλής - ΟΦΑΜ 0-1
Β όμιλος
ΑΕ Φαιάκων - Βολίδα Κάτω Γαρούνα 0-2
Χωρίς αγώνα: ΑΟ Κοντόκαλι, Ερασιτ. ΑΟ Κέρκυρα, Ατρόμητος Άφρας
Γ όμιλος
Αστέρας Λιαπάδων - Καποδίστριας Δουκάδων 3-2
Χωρίς αγώνα: ΑΟ Σιναράδων, Ολυμπιακός Μαντουκιού
Δ όμιλος
Θιναλιακός - Ολυμπιάδα Καρουσάδων 0-1
Χωρίς αγώνα: ΑΟ Κασσιώπη, Ηρακλής Σφακερών, Όστρια Αγραφών
3η αγωνιστική
Οι αγώνες έγιναν στις 19 και 26 Ιανουαρίου 2010.
Α όμιλος
Αναγέννηση Περιβολίου - Κρόνος Αργυράδων 4-1
ΑΕ Λευκίμμης - ΟΦΑΜ 1-1 (2-2 παρ. 3-4 πεν.)
Β όμιλος
Βολίδα Κάτω Γαρούνα - Ερασιτέχνης ΑΟ Κέρκυρα 2-0
Γ όμιλος
Ολυμπιακός Μαντουκιού - ΑΟ Σιναράδων 1-1 (1-1 παρ. 4-5 πεν.)
Όλυμπος Κέρκυρας - Αστέρας Λιαπάδων 6-0
Δ όμιλος
Ηρακλής Σφακερών - ΑΟ Κασσιώπη 1-2
Ολυμπιάδα Καρουσάδων - Όστρια Αγραφών 3-0
Β φάση
ΑΟ Κοντόκαλι - ΟΦΑΜ 1-4
Αναγέννηση Περιβολίου - Βολίδα Κάτω Γαρούνα 2-0
ΑΟ Σιναράδων - Όλυμπος Κέρκυρας 1-6
Ολυμπιάδα Καρουσάδων - ΑΟ Κασσιώπης 0-3
Γ φάση
Οι αγώνες είναι διπλοί.Οι πρώτοι αγώνες έγιναν στις 23 Φεβρουαρίου 2011 και 2 Μαρτίου 2011 και οι επαναληπτικοί στις 5 και 9 Μαρτίου 2011.
Αναγέννηση Περιβολίου - Όλυμπος Κέρκυρας 1-1
Όλυμπος Κέρκυρας - Αναγέννηση Περιβολίου 5-0
ΑΟ Κασσιώπης - ΟΦΑΜ 4-0
ΟΦΑΜ - ΑΟ Κασσιώπης 5-4
Δ φάση
Ο αγώνας έγινε στις 23 Μαρτίου 2011 στο Εθνικό Στάδιο Κέρκυρας.
Όλυμπος Κέρκυρας-ΑΟ Κασσιώπης 3-2
Σούπερ καπ
Ο αγώνας έγινε στις 4 Σεπτεμβρίου 2010 στο Αθλητικό Κέντρο της Ε.Π.Σ. Κέρκυρας, στο Κανόνι.
Παραπομπές
Κατηγορία:Ε.Π.Σ. Κέρκυρας Κατηγορία:Εγχώρια ποδοσφαιρικά πρωταθλήματα 2010-2011
Δύμας της Φρυγίας
Στην Αρχαία ελληνική μυθολογία ο Δύμας ήταν βασιλιάς της Φρυγίας. Ο πατέρας του ήταν ο Ηιονεύς ο οποίος σύμφωνα με τους αρχαίους συγγραφείς ήταν γιος του Πρωτέως. Ο Δίκτυς ο Κρης έγραψε ότι ήταν απόγονος του Φοίνικος του γιου του Αγήνορα, όπως αφηγήθηκε η Εκάβη στην Ωραία Ελένη για να αποδείξει την συγγένεια τους. Ο Δύμας παντρεύτηκε την Εύνοη, κόρη του ποτάμιου θεού Σαγγάριου. Ο Δύμας και οι υπήκοοι του σχετίστηκαν άμεσα με τον ποταμό Σαγγάριο που χύνεται στην Μαύρη Θάλασσα. Με την σύζυγο του Εύνοη απέκτησε την Εκάβη, την γνωστή σύζυγο του βασιλιά της Τροίας Πριάμου. Σύμφωνα με μερικές πηγές είχε έναν γιο τον Άσιο που πολέμησε και πέθανε όταν ξέσπασε ο Τρωικός Πόλεμος, δεν ταυτίζεται με τον Άσιο γιο του Ύρτακου που επίσης πολέμησε και πέθανε στα Τρωικά. Οι συγγραφείς του πιστώνουν άλλον έναν γιο τον Οτρεύς που πολέμησε τις Αμαζόνες μια γενιά πριν τα Τρωικά. Η ρίζα του ονόματος "Δύμας" δεν έχει αποσαφηνιστεί, ίσως να μην είναι Ελληνική.
Πηγές
Κατηγορία:Μυθικοί βασιλείς της Φρυγίας Κατηγορία:Βασιλείς της ελληνικής μυθολογίας
Άλμπερτ Χαλ
Ο '''δρ. Άλμπερτ Χαχλ''' (1868, Γκερν - 1945) ήταν γερμανός αποικιακός διοικητής. Το 1897, ήταν Λαντεσχάουπτμαν της Εταιρείας της Γερμανικής Νέας Γουινέας και από το 1902 έως το Δεκέμβριο του 1917 ήταν Κυβερνήτης της Γερμανικής Νέας Γουινέας. Το 1903 ίδρυσε την πόλη Ραμπαούλ, η οποία έγινε η πρωτεύουσα της αποικίας. Ο Χαχλ εμφανίζεται στο μυθιστόρημα του 2012 Imperium από τον Κρίστιαν Κραχτ, η οποία επικεντρώνεται στον Άουγκουστ Ένγκελχαρτ.
Προσωπική ζωή
Ο Χαχλ παντρεύτηκε με την Λουίζα Μπέρθα Μαρί φον Ζέκεντορφ (1875-1935) στις 1 Φεβρουαρίου του 1903 στη Γένοβα στην Λιγυρία της Ιταλίας.
Παραπομπές
Κατηγορία:Γερμανοί πολιτικοί
Μεγαλοχώρι Μεθάνων
Το Μεγαλοχώρι είναι οικισμός στα Μέθανα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Μεγαλοχώρι έχει 115 κατοίκους. Είναι κτισμένο σε υψόμετρο 145 μέτρων στη δυτική πλευρά της ηφαιστειογενούς χερσονήσου των Μεθάνων. Έχει θέα προς το Βαθύ και τον κόλπο της Επιδαύρου. Από το Μεγαλοχώρι ξεκινάει μονοπάτι προς την κορυφή Χελώνα, την ψηλότερη των Μεθάνων με ύψος 740 μέτρα.
Το Μεγαλοχώρι διαθέτει παλιά πέτρινα σπίτια και το κτίριο του δημοτικού σχολείου στην πλατεία του χωριού έχει μετατραπεί σε ξενώνα. Στο χωριό βρίσκεται η εκκλησία της Υπαπαντής, η οποία γιορτάζει στις 2 Φεβρουαρίου, οπότε και διεξάγεται πανηγύρι. Στην κοιλάδα πάνω από το χωριό βρίσκεται η εκκλησία της Παναγίτσας η οποία χρονολογείται από τον 12ο αιώνα και βρίσκεται στη θέση του μεσαιωνικού οικισμού. Το χωριό περιβάλλεται από καλλιέργειες ελιάς, αμυγδάλων και αμπελιών. Στο οροπέδιο Θρονί βρισκόταν μέχρι τις αρχές του 20ού αιώνα πέτρινος θρόνος, ο οποίος πλέον έχει μεταφερθεί στο μουσείο Πόρου, και ένας πύργος του 4ου αιώνα π.Χ. και ένα ελαιουργείο του 3ου αιώνα π.Χ.
Το Μεγαλοχώρι το 1845 προσαρτήθηκε στο δήμο Μεθάνων, όπου παρέμεινε μέχρι το 1912, όταν ορίστηκε έδρα της κοινότητας Μεγαλοχωρίου. Η κοινότητα το 1997, όταν καταργήθηκε, περιελάμβανε επίσης τους οικισμός Βαθύ, Μεγάλο Ποτάμι και Καημένη Χώρα. Με το πρόγραμμα Καποδίστριας εντάχθηκε στο δήμο Μεθάνων και με το πρόγραμμα Καλλικράτης το 2010 στον δήμο Τροιζηνίας-Μεθάνων.
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Αττικής Κατηγορία:Δήμος Τροιζηνίας Κατηγορία:Μέθανα
Κατάλογος έργων του Αντονέλλο ντα Μεσσίνα
Η σελίδα αυτή περιλαμβάνει κατάλογο των έργων του Αντονέλλο ντα Μεσσίνα (περ. 1430-1479).
Ο κατάλογος αυτός βασίζεται σε δύο σχετικές εργασίες που δημοσιεύτηκαν στα Γαλλικά το 1998 και το 2011 (βλ. Βιβλιογραφία). Ακολουθείται η χρονολόγηση της πλέον πρόσφατης εργασίας.
Βιβλιογραφία
Κατηγορία:Ζωγράφοι της Αναγέννησης ΝταΜεσσινα
Βάασλαντ-Μπέβερεν
Η Βάασλαντ-Μπέβερεν είναι μια βελγική ποδοσφαιρική ομάδα που αγωνίζεται στην πρώτη κατηγορία του πρωταθλήματος Βελγίου. Προέρχεται από την ένωση δύο διαφορετικών ποδοσφαιρικών συλλόγων το 2010, για οικονομικούς λόγους, της Ρεντ Σταρ Βάασλαντ και της ΚΣΚ Μπέβερεν. Το στάδιο της βρίσκεται στην πόλη Μπέβερεν, στην ανατολική Φλάνδρα.
Ιστορία
Από την ίδρυση του συλλόγου μέχρι και το 2004, η Ρεντ Σταρ Βάασλαντ αγωνιζόταν στις χαμηλότερες κατηγορίες του Βελγίου. Κατάφερε να προβιβαστεί στη δεύτερη κατηγορία τη σεζόν 2003-2004, τερματίζοντας πρώτη στην τρίτη κατηγορία, και 7 χρόνια αργότερα να φτάσει στην πρώτη κατηγορία, όπου και αγωνίζεται μέχρι σήμερα. Καλύτερη θέση που έχει κατακτήσει στην πρώτη κατηγορία είναι η 13η, τη σεζόν 2012-2013. Η καλύτερη της πορεία στο κύπελλο Βελγίου ήταν το 2007-2008, όταν έφτασε στη φάση των 16 όπου αποκλείστηκε από την Άντερλεχτ.
Παραπομπές
Κατηγορία:Ποδοσφαιρικές ομάδες Βελγίου
Γόργιππος του Βοσπόρου
O Γόργιππος (4ος αι. π.Χ.) ήταν γιος του Σατύρου Α΄ από τη δυναστεία των Σπαρτοκιδών. Ήταν ηγεμόνας από κοινού με τον αδελφό του Λεύκωνα Α΄ (389-349 π.Χ.) του βασιλείου του Βοσπόρου. Τοποθετήθηκε στην ασιατική πλευρά τού βασιλείου, στη Γοργιππία, όπου πιθανότατα κυβέρνησε μέχρι το τέλος του το 349 π.Χ.
Πόλεμοι επέκτασης
Ο Γόργιππος ήταν εξέχουσα φυσιογνωμία των Επεκτατικών Πολέμων τού Βοσπόρου, αφού έγινε από κοινού κυβερνήτης τού βασιλείου τού Βοσπόρου μαζί με τον αδελφό του Λεύκωνα Α΄ μετά το τέλος τού πατέρα τους Σάτυρου Α΄. Φαίνεται ότι τελείωσε τον πόλεμο, που είχε ξεκινήσει ανεπιτυχώς ο πατέρας του με τη βασίλισσα Tιργαταώ των Μαιωτών, που είχαν αδικηθεί από τον Σάτυρο Α΄ νωρίτερα στις διπλωματικές σχέσεις με τον Εκαταίο τον Σκύθη. Επιπλέον, φαίνεται ότι μετονόμασε τη Σινδία, την πρωτεύουσα του βασιλείου των Σινδών, σε Γοργιππία, από το όνομά του.
Η κόρη του Γοργίππου, Κομοσαρύη, μπορεί να ήταν Σινδικής καταγωγής. Παντρεύτηκε τον εξάδελφό της Παιρισάδη Α΄, γιο του Λεύκωνα Α΄ και αργότερα ηγεμόνα τού βασιλείου τού Βοσπόρου.
Παραπομπές
Κατηγορία:Δυναστεία των Σπαρτοκιδών
Μιχάλης Σετάτος
μικρογραφία|Το παλιό κτίριο της Φιλοσοφικής Σχολής του Α.Π.Θ.|235x235εσ Ο Μιχάλης Σετάτος (1929-2017) ήταν φιλόλογος, καθηγητής Γλωσσολογίας στο Τμήμα Φιλολογίας της Φιλοσοφικής Σχολής του Α.Π.Θ.
Βιογραφικά στοχεία
Ο Μιχάλης Σετάτος γεννήθηκε το 1929 στη Θεσσαλονίκη και πέθανε στην ίδια πόλη στις 3 Ιουλίου 2017. Τις εγκύκλιες σπουδές του τις πραγματοποίησε στο Πειραματικό Σχολείο της Θεσσαλονίκης και στη συνέχεια σπούδασε στη Φιλοσοφική Σχολή του Α.Π.Θ. κατά τα έτη 1947-1951. Με υποτροφία πραγματοποίησε μεταπτυχιακές σπουδές στο Παρίσι από το 1959 ως το 1965. Μετά την επιστροφή του στην Ελλάδα εκλέχθηκε το 1970 έκτακτος και στη συνέχεια το 1975 τακτικός καθηγητής Γλωσσολογίας στη Φιλοσοφική Σχολή του Α.Π.Θ.
Μέχρι την αφυπηρέτησή του το 1995 δίδαξε μεγάλο αριθμό γλωσσολογικών μαθημάτων, όπως Γενική Γλωσσολογία, Σημειολογία, Ινδοευρωπαϊκή γλωσσολογία, Σανσκριτικά και Σημιτικές γλώσσες. Με τη δραστηριότητά του συνετέλεσε ώστε να αναπτυχθεί ο Τομέας Γλωσσολογίας της Φιλοσοφικής Σχολής του Α.Π.Θ. και να εμπλουτισθεί με πολλές ειδικοτήτων και επιστημονικά αντικείμενα.
Το 1973 ο Μιχάλης Σετάτος εκλέχθηκε μέλος του Δ.Σ. του Ινστιτούτου Νεοελληνικών Σπουδών και υπηρέτησε το Ίδρυμα για 44 χρόνια, από τη θέση του Προέδρου, του Αντιπροέδρου και του απλού μέλους. Υπήρξε, επίσης, μέλος και πρόεδρος (1978-1981) της Ελληνικής Σημειωτικής Εταιρείας, μέλος της Εταιρείας Σλαβικών Μελετών, της Συντακτικής Επιτροπής του Περιοδικού “Φιλόλογος” και άλλων φορέων με αντικείμενο την ελληνική γλώσσα και τον πολιτισμό.
Εργογραφία
Ο Μιχάλης Σετάτος δημοσίευσε πλήθος μελετών για την ελληνική γλώσσα και δεκάδες άρθρα σε περιοδικά, πρακτικά συνεδρίων, συλλογικά έργα κτλ. Πολλά άρθρα του φιλοξενούνται στις "Μελέτες για την Ελληνική Γλώσσα", την περιοδική έκδοση στην οποία δημοσιεύονται τα Πρακτικά των Ετήσιων Συναντήσεων του Τομέα Γλωσσολογίας του Τμήματος Φιλολογίας του Α.Π.Θ., αλλά και σε διάφορα άλλα επιστημονικά περιοδικά, τιμητικούς τόμους, πρακτικά συνεδρίων και συλλογικά έργα.
Ενδεικτική εργογραφία: Συμμετοχή σε συλλογικά έργα:
Εξωτερικοί σύνδεσμοι
Κατηγορία:Έλληνες φιλόλογοι Κατηγορία:Έλληνες πανεπιστημιακοί
Καστελλόριζο (οικισμός)
Κατηγορία:Χωριά του νομού Δωδεκανήσων Κατηγορία:Καστελλόριζο
Εδουάρδος του Ανγκουλέμ
Βάπτιση του μικρού Εδουάρδου
Το πατρικό του όνομα ήταν συνηθισμένο στην πατρίδα του την εποχή του ιδιαίτερα μετά τον 13ο αιώνα, πήρε το όνομα από τον παππού του βασιλιά Εδουάρδο Γ΄, η ημερομηνία γέννησης του αμφισβητείται κατά άλλους γεννήθηκε το 1363, κατά άλλους το 1364 και το πιο πιθανό το 1365. Η πιο πιθανή ημερομηνία σύμφωνα με ένα γράμμα που στάλθηκε στην μητέρα του Ιωάννα του Κεντ στις 4 Φεβρουαρίου 1365 είναι 27 Ιανουαρίου 1365. Το νέο της γέννησης του διαδόχου ενθουσίασε τόσο πολύ τον παππού του βασιλιά της Αγγλίας Εδουάρδο Γ΄ που υποσχέθηκε στον αγγελιοφόρο Ιωάννη Ντέλβες ετήσιο μισθό 40 λίρες μέχρι το τέλος της ζωής του.
Η βάπτιση του Εδουάρδου έγινε τον Μάρτιο του 1365 στον πύργο της Ανγκουλέμ με πολυτελέστατες τελετές αφού ο πατέρας του ήθελε να κάνει επίδειξη στους Ακουιτανούς με τους οποίους βρισκόταν εκείνη την εποχή σε διαμάχη παρουσία 154 λόρδων, 706 ιπποτών και 18.000 αλόγων με συνολικό κόστος 400 λίρες, ένας από τους νονούς του ήταν ο επίσκοπος Ιωάννης του Κρουά. Το όνομα το οποίο επέλεξε ο πατέρας του να τον βαπτίσει σχετίζεται με το όνομα του ιδίου του μαύρου πρίγκηπα, του παππού του βασιλιά της Αγγλίας Εδουάρδου Γ΄ όπως και των τριών τελευταίων Άγγλων βασιλέων, στον Οίκο της Υόρκης ειδικά ήταν το δημοφιλέστερο όνομα.
Θάνατος σε νηπιακή ηλικία από την μαύρη πανώλη
Πριν ο μαύρος πρίγκηπας αναχωρήσει για την Αγγλία άφησε τον μικρό του αδελφό Ιωάννη της Γάνδης να ρυθμίσει τις λεπτομέρειες της ταφής του μικρού Εδουάρδου στο Μπορντό, παρουσία όλων των βαρόνων της Γασκώνης και του Πουατού. Η εκταφή του έγινε (1389) υπό τις οδηγίες του μικρότερου αδελφού του βασιλιά Ριχάρδου Β΄ και μεταφέρθηκε στην Αγγλία όπου τάφηκε στο παιδικό κοιμητήριο του Λάνγκλεϊ, μεταξύ (1540 - 1607) το κοιμητήριο λεηλατήθηκε και η σορός του Εδουάρδου μεταφέρθηκε στην εκκλησία του Ώστίν Φριάρς (1598). Ο αδελφός του βασιλιάς Ριχάρδος Β΄ τον απεικονίζει στην γνωστή εικόνα με το προσκύνημα του Αγίου Βρέφους το οποίο βρίσκεται σήμερα στην Εθνική βιβλιοθήκη του Λονδίνου.
Πηγές
Κατηγορία:Οίκος των Πλανταγενετών
Ίδα του Λέουβεν
Η Ίδα, κόμισσα του Αινώ ή Ίδα του Λέουβεν (πέθανε το 1139) ήταν κόρη του Ερρίκου Β΄, κόμητος του Λέουβεν και της Αδέλας της Θουριγγίας, αδελφή του Γοδεφρείδου Α΄, κόμητος του Λέουβεν. Η Ίδα παντρεύτηκε τον Βαλδουίνο Β΄ του Αινώ που συμμετείχε στην Α΄ Σταυροφορία με τον Γοδεφρείδο του Μπουιγιόν, μαζί του απέκτησε :
Ο σύζυγος της Βαλδουίνος Β΄ πούλησε μεγάλο τμήμα της περιουσίας του στην επισκοπή της Λιέγης για να πάρει τον σταυρό στην Α΄ Σταυροφορία. Ο Βαλδουίνος Β΄ μετά την πολιορκία της Αντιόχειας απεστάλη με τον Ούγο των Βερμαντουά στην Κωνσταντινούπολη (1098) για να ζητήσει βοήθεια από τον αυτοκράτορα Αλέξιο Α΄. Σε επιδρομή κατόπιν των Σελτζούκων Τούρκων στην Ανατολή εξαφανίστηκε, πιθανότατα δολοφονήθηκε, η Ίδα οργάνωσε προσκύνημα στην Ιερουσαλήμ (1106) για να τον αναζητήσει στην Ανατολή αλλά χωρίς κανένα αποτέλεσμα, η τύχη της Ίδας από τότε είναι άγνωστη.
Πηγές
Κατηγορία:Κόμισσες του Αινώ
Αμπντούλ Καντίρ (ποδοσφαιριστής)
Ο Αμπντούλ Καντίρ (Abdul Kadir, 27 Δεκεμβρίου 1948 – 4 Απριλίου 2003), είναι Ινδονήσιος πρώην ποδοσφαιριστής που αγωνιζόταν ως αριστερός ακραίος επιθετικός. Είναι κάτοχος του ρεκόρ διεθνών συμμετοχών και τερμάτων στην ιστορία της Εθνικής Ινδονησίας με 70 γκολ και 111 αγώνες.
Τίτλοι και διακρίσεις
Μεντάν Περσεμπάγια Ινδονησία Ατομικές διακρίσεις
Ζαν-Μπατίστ Μπιο
Ο Ζαν-Μπατίστ Μπιό (Jean-Baptiste Biot /bjo/, 21 Απριλίου 1774 – 3 Φεβρουαρίου 1862) ήταν Γάλλος φυσικός, αστρονόμος και μαθηματικός ο οποίος διατύπωσε την πραγματική διάσταση των μετεωριτών, πραγματοποίησε πτήση με αερόστατο, και μελέτησε την πόλωση του φωτός. Το μέταλλο βιοτίτης ονομάστηκε προς τιμήν του.
Αμπντούλ Καντίρ (ποδοσφαιριστής)
Παραπομπές
Κατηγορία:Ινδονήσιοι ποδοσφαιριστές Κατηγορία:Ποδοσφαιριστές Εθνικής Ινδονησίας Κατηγορία:Ποδοσφαιριστές Περσεμπάγια Σουραμπάγια Κατηγορία:Ποδοσφαιριστές ΠΣΜΣ Μεντάν Κατηγορία:Επιθετικοί ποδοσφαιριστές
Ζαν-Μπατίστ Μπιο
Βιογραφία
Ο Ζαν-Μπατίστ Μπιό γεννήθηκε στο Παρίσι στις 21 Απριλίου 1774 και ήταν γιος του δημοσίου υπαλλήλου Ζοζέφ Μπιό.
Έλαβε την εκπαίδευση του στο Λύκειο Λουί-λε-Γκραν (Lyceum Louis-le-Grand) και την Πολυτεχνική Σχολή του Παρισιού (École Polytechnique) από όπου αποφοίτησε το 1794. Ο Μπιό υπηρέτησε στο πυροβολικό προτού γίνει καθηγητής μαθηματικών στο Μπωβαί το 1797. Αργότερα έγινε καθηγητής φυσικής στο Κολλέγιο της Γαλλίας (Collège de France) περίπου το 1800, και τρια χρόνια αργότερα εξελέγη μέλος της Γαλλικής Ακαδημίας Επιστημών. Το 1804 ο Μπιό βρισκόταν μαζί με τον Γκαι-Λυσάκ στην πρώτη επιστημονική πτήση αεροστάτου θερμού αέρα. Έφτασαν σε υψόμετρο 7.016 μέτρων (23.000 πόδια), κάτι που ήταν αρκετά ριψοκίνδυνο λόγω έλλειψης επαρκούς οξυγόνου.